কেনিয়্যানথ্রোপাস প্ল্যাটিওপ্স্
কেনিয়্যানথ্রোপাস প্ল্যাটিওপ্স্ হচ্ছে ৩৫ থেকে ৩২ লক্ষ বছরের পুরাতন একটি (প্লায়োসিন) হোমিনিন প্রজাতি। যার জীবাশ্ম ১৯৯৯ সালে মীভ লিকের নের্তৃত্বে কেনিয়ার তুর্কানা হ্রদের পশ্চিম পারে খুঁজে পাওয়া গিয়েছে। কেও কেও একে অস্ট্রালোপিথেকাসের প্রজাতি অস্ট্রালোপিথেকাস প্লাটিওপস বলে সংজ্ঞায়িত করেছে কেওবা একে অস্ট্রালোপিথেকাস আফারেন্সিস প্রজাতিরই অংশ বলে উল্লেখ করেছে। তবে লিকি (২০০১) এই জীবাশ্মকে একটি নতুন হোমিনিন প্রজাতি এবং কেনিয়্যানথ্রোপাস গণ ও প্ল্যাটিওপ্স্ বলে প্রস্তাব করেন। ২০১৫ সালে লোমেকুইতে প্রত্নতাত্ত্বিক বিষয় আবিষ্কারের পর গবেষকরা বুঝতে পারেন কেনিয়্যানথ্রোপাস প্ল্যাটিওপ্স্ পাথর দিয়ে দ্রব্যাদি তৈরীতে সক্ষম ছিল। যা থেকে বুঝা যায়, এই প্রজাতি এযাবৎকালের হোমিনিন প্রজাতির মধ্যে সবচেয়ে পুরাতন প্রজাতি যারা পাথরের সামগ্রী ব্যবহার করতে পারত।